Nicole Brown Simpson

Nicole Brown Simpson (1959–1994) var en tysk-amerikansk kvinne, best kjent som den andre konen til den amerikanske fotballspilleren, skuespilleren og mediepersonligheten O.J. Simpson. Hun ble drept utenfor hjemmet sitt i Brentwood i 1994, sammen med vennen Ron Goldman.

Hennes tidligere ektemann, O.J. Simpson, ble arrestert og funnet ikke skyldig i drap både henne og Ronald Goldman i en kontroversiell rettssak. O.J. Simpson ble senere funnet ansvarlig for dødsfall i en sivil sak anlagt av familiene til de to ofrene.

Nicole Brown var katolikk. Hun møtte O.J. Simpson for første gang i juni 1977 mens hun jobbet som servitør på en nattklubb ved Beverly Hills som het Daisy. Han var fortsatt var gift med sin første kone Marguerite, men de to startet allikevel et forhold. Simpson og kona Marguerite ble skilt i mars 1980.

Brown og Simpson giftet seg den 2. februar 1985, fem år etter han sluttet som profesjonell fotballspiller. De fikk to barn sammen, Sydney Brooke (født 17. oktober 1985) og Justin Ryan Simpson (født 6. august 1988). Ekteskapet varte i syv år, frem til Brown søkte om skilsmisse i 1992, angivelig på grunn av «uforsonlige forskjeller» mellom ektefellene.

Natt til 13. juni 1994, etter at naboer hadde varslet politiet, ble de lemlestede likene av Nicole Simpson og hennes gode venn Ronald Goldman funnet på gårdsplassen foran hennes leilighet i Sør Bundy Drive i Brentwood-området i Los Angeles. Goldman var servitør på restauranten Mezzaluna, hvor Brown og hennes familie hadde spist middag den samme kvelden de ble funnet drept.

O.J. Simpson ble arrestert og siktet for begge drapene, men ble frikjent i rettssaken mot ham. I en etterfølgende sivil rettssak ble han funnet ansvarlig for drapene både på sin eks-kone og Ronald Goldman. Han ble dømt til å betale  amerikanske dollar til de etterlatte av familiene til Brown og Goldman.

I 1994 etablerte hennes søster Denise Brown et minnefond kalt The Nicole Brown Charitable Foundation i Nicole Browns minne. Dette fondet hadde som mål å skulle hjelpe ofre for vold i hjemmet.

 Referanser 

 Eksterne lenker 


Kategori:O.J. Simpson-saken
Kategori:Drapsofre fra USA
Kategori:Personer fra Frankfurt am Main
Kategori:Personer fra Garden Grove i California